תחנת הרכבת השומרון – טייבה

תחנת הרכבת השומרון - טייבה היא תחנת נוסעים של רכבת ישראל הנמצאת בהליכי הקמה כחלק מפרויקט המסילה המזרחית החדשה. התחנה ממוקמת בסמוך למושב שער אפרים ומתוכננת לשרת את תושבי השרון והשומרון.

התחנה אשר צפויה להיפתח בשנת 2027, מקודמת על ידי חברת נתיבי ישראל. מנהל הפרויקט הוא אינג' רן מנובה. התחנה תוכננה על ידי משרד האדריכלים ברחנא אדריכלים. המכרז קודם על ידי חברת שריסט מהנדסים. החברה המבצעת היא חברת "י. לרר הנדסה" באמצעות קבלן המשנה, "ג. רעם תשתיות ופיתוח", מנהלי הפרויקט מטעם הקבלן הוא אינג' שוקי עגינה.

התחנה נמצאת בקטע B של המסילה המזרחית. במסגרת המסילה המזרחית יבנו 65 קילומטרים של תוואי מסילה עם שש תחנות, בהן שתיים שיהיו משויכות מוניציפלית לראשונה לרשויות ערביות: טירה, טייבה וקלנסווה.

התחנה עתידה לכלול שני רציפי אי, מגרש חנייה עבור כ-1,000 מכוניות ממנו תתאפשר הגעה לרציפים באמצעות מעבר תת-קרקעי, מבנה טרנספורמציה ומשאבות. בסיום הפרויקט תשתרע התחנה על שטח של 10,000 מ"ר. כדי לאפשר גישה נוחה לתחנה נבנה בסמוך אליה מחלפון (עם כביש 5614) ליד המושב שער אפרים. 

לתחנה יהיו רציפים מקורים באורך של 355 מטרים, בצמוד לתחנה מבנה שו"ב (שליטה ובקרה). בשני קצוות מסילות הקצה של התחנה נמצאים זנבות הגנה.

 קישורים חיצוניים 



 הערות שוליים 

קטגוריה:טייבה: תחבורה
קטגוריה:קלנסווה
קטגוריה:המשולש
השומרון – טייבה